**OSNOVNA ŠKOLA METERIZE**

**Š I B E N I K**

**OBRAZLOŽENJE FINANCIJSKOG PLANA ZA 2022. GODINU I**

**PROJEKCIJA ZA 2023. I 2024. GODINU**

1. **SAŽETAK DJELOKRUGA RADA PRORAČUNSKOG KORISNIKA**

Osnovna škola Meterize je javna ustanova sa sjedištem u Šibeniku, Put kroz Meterize 48. Djelatnost škole je odgoj i redovno osnovno školovanje djece i mladeži.

U školi se izvodi redovna nastava, izborna nastava, dopunska nastava, dodatni rad i izvannastavne aktivnosti sukladno Nastavnom planu i programu za osnovnu školu, Godišnjem planu i programu za školsku 2021/2022. godinu i Školskom kurikulumu za školsku 2021./2022. godinu.

Škola radi u petodnevnom radnom tjednu. Nastavni proces u matičnoj školi se odvija u jutarnjoj smjeni, i u područnoj školii Prvić Šepurine (jutarnja smjena). ,a PŠ Zlarin je od ove školske godine pripojen OŠ Faust Vrančić.

Školu pohađa 348 učenika raspoređenih u 17 razrednih odjela.

1. **OBRAZLOŽENJE PROGRAMA**

Prioritet škole je kvalitetno obrazovanje i odgoj učenika što ostvarujemo:

* stalnim stručnim usavršavanjem učitelja i podizanjem standarda na višu razinu
* poticanjem učenika na izražavanje kreativnosti, talenata i sposobnosti kroz uključivanje u izvannastavne aktivnosti, natjecanja i druge aktivnosti u projektima, priredbama i manifestacijama
* organiziranjem zajedničkih aktivnosti učenika i učitelja tijekom izvannastavnih aktivnosti i druženja kroz kolektivno upoznavanje kulturne i duhovne baštine
* poticanjem razvoja pozitivnih vrijednosti

1. **ZAKONSKE I DRUGE PRAVNE OSNOVE**

* Zakon o odgoju i obrazovanju u osnovnoj i srednjoj školi (Narodne novine broj 87/08).,86/09.,92/10.,105/10.,-ispravak,90/11.,5/12.,16/12.,i86/12.,94/13.,i 52/14.)
* Zakon o ustanovama (Narodne novine broj 76/93.,29/97.,47/99.,i 35/08.)
* Zakon o proračunu ( Narodne novine broj 87/08.)
* Pravilnik o proračunskim kvalifikacijama (Narodne novine broj 26/10.)
* Pravilnik o proračunskom računovodstvu i računskom planu (Narodne novine broj 114/10. i 31/11.)
* Upute za izradu Proračuna Grada Šibenika za razdoblje 2022.-2024. godina
* (Klasa: 400-06/21-01/32; Ur.broj: 2182/01-06-21-1) od 13.rujna 2021.
* Godišnji plan i program za školsku 2021/2022. godinu
* Školski kurikulum za školsku 2021/2022.godinu

1. **USKLAĐENOST CILJEVA, STRATEGIJE I PROGRAMA S DOKUMENTIMA DUGOROČNOG RAZVOJA**

Školske ustanove ne donose strateške, već godišnje planove i programe (Godišnji plan i program i Školski kurikulum) prema planu i programu Ministarstva znanosti, obrazovanja i sporta i jedinica lokalne samouprave sa školskom ustanovom je provedena u dodirnim točkama.

Nastavni planovi se donose za nastavnu godinu, a ne za fiskalnu. Uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za dvije godine.

1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Izvori sredstva za financiranje rada Škole:

* Opći prihodi i primici, skupina 671, lokalni proračun Grada Šibenika za materijalne troškove poslovanja
* Vlastiti prihodi od iznajmljivanja prostora, skupina 661, za provedbu dodatnih aktivnosti Škole prema planu i programu rada te obnovu nefinancijske imovine
* Prihodi po posebnim propisima, skupina 652, sastoje se od prihoda za financiranje školske kuhinje i osiguranja učenika
* Školska natjecanja, skupina 633 (od županijskih do državnih)
* Sredstva Europske unije, skupina 638 plaće pomoćnika u nastavi i 639 besplatnu marendu

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (upute za izradu proračuna 2019.-2021.) su sljedeći:

|  |  |  |  |
| --- | --- | --- | --- |
| **RASHODI** | **Indeks 2020./2021.** | **Indeks 2021./2022.** | **Indeks 2022./2023.** |
| **Rashodi za zaposlene** | **100,00** | **100,00** | **100,00** |
| **Materijalni rashodi** | **100,00** | **100,00** | **100,00** |
| **Rashodi za nabavu imovine** | **100,00** | **100,00** | **100,00** |

**Prihodi iz državnog proračuna**

Prihodi iz Državnog proračuna koji se odnose na plaće za zaposlenike, kao i regres, jubilarne nagrade, božićnice, pomoći zbog bolovanja dužeg od 90 dana, pomoći za rođenje djeteta, pomoć u slučaju smrti, otpremnine, podskupina 636, konto 6361, uključujući i sredstva za provođenje Škole za život.

**Prihodi od Grada**

Prihode za financiranje rashoda koji se financiraju minimalnim standardima, planirali smo primjenom financijskih pokazatelja iz uputa za izradu proračuna Grada Šibenika što znači da smo primijenili zadane indekse. Od tako dobivenih vrijednosti prvo smo planirali opće prihode za materijalne rashode i potom prihode za nabavu nefinancijske imovine – financijski plan projekta (investicije).

**Vlastiti prihodi**

Vlastite prihode čine prihodi iznajmljivanja sportske dvorane, te se koriste prvenstveno za redovito poslovanje Škole i financiranje aktivnosti iz Godišnjeg plana i programa Škole.

**Prihodi za posebne namjene**

Prihodi za posebne namjene obuhvaćaju prihode od roditelja učenika za prehranu u školskoj kuhinji, osiguranje učenika i u potpunosti se za namijenjene svrhe i utroše.

1. **POKAZATELJI USPJEŠNOSTI PROVOĐENJA PROGRAMA**

Glavni pokazatelji uspješnosti provođenja programa jesu rezultati koje učenici postižu na natjecanjima, susretima i smotrama na svim razinama.

Naši učenici po završetku osnovne škole upisuju željene srednje škole i postižu zapažene rezultate što ukazuje na kvalitetan rad naših učitelja. Njegujemo stvaralaštvo i kreativnost, te pružamo stručnu pomoć za što kvalitetniji razvoj svakog učenika.

1. **OBRAZLOŽENJE FINANCIJSKOG PLANA**

Opći prihodi i primici , izvor 24 je u ukupno iznosu ostao isti na 557.000 kn, s tim da smo stručno usavršavanje - 3213 umanjili za 2.000 kn, energiju smo smanjili za 10.000 kn – 3223, ali smo povećali usluge telefona – 3231 za 5.000 kn i intelektualne usluge – 3237 smo uvećali za 2.000 kn, i na knjige za knjižnicu – 4241 smo stavili 5.000 kn.

Vlastite prihode – 71 - smo ostavili isto u nadi da će se dvorana iznajmljivati jer u 2021. Zbog Covid-a 19 nije bilo kako je planirano.

Na izvoru 445 smo uvećali sredstva za učeničku marendu na kontu 3222 – namirnice jer od ove školske godine imao kuhanu marendu u našoj kuhinji.

Na izvoru 26 u 2022. godini imamo također povećanje jer shema mlijeka ide i za više razrede a i djeci iz produženog boravka će se sufinancirati dio iznosa iz EU sredstava. Isto tako imamo i pomoćnike u nastavi na tom izvoru.

Pošto je škola postala partner Erasmus ++ projekta i tu smo planirali sredstva na izvoru 26 u iznosu od 120.000 kn.

Izvor 21 smo uvećali na bruto plaćama za zaposlenike, troškove prijevoza zaposlenika smo ostavili isto kao i ostalih rashoda za zaposlene (regres, jubilarne, razne pomoći, božićnice),i naknadu zbog nezapošljavanja invalida. Osim toga predvidjeli smo i sredstva iz proračuna za nabavu udžbenika. Sredstva za nabavu udžbenika smo umanjili jer smo vidjeli da nam i za ovu školsku godinu nije bilo potrebno 200.000 kn, pa smo umanjili na 160.000 kn.

Na izvoru 11 smo planirali sredstva za produženi boravak , za plaću učiteljice i kuharice jer od ove školske godine u našoj školi zahvaljujući Gradu Šibeniku imamo produženi boravak za prve razrede i odobreno nam je i radno mjesto za kuharicu.

Na izvoru 52 smo umanjili sredstva na 5.000 kn i izvor 31 donacije ostaje 3.000 kn.

Na izvoru 24 osim promjena na stručnom usavršavanju,troškovima za energiju, uslugama za telefon i intelektualnim uslugama, nema promjena u odnosu na prethodnu godinu, tako od ukupnih sredstava predvidjeli smo troškove za uredski materijal, službena putovanja, rashod za zdravstvene preglede zaposlenika, usluge tekućeg održavanja građevinskih objekata, postrojenja i opreme, komunalne usluge, pošte, računalne usluga, nabavu sitnog inventara kao i radne obuće i odjeće i za knjige u knjižnici. Planirani su i ostali troškovi prema prioritetima funkcioniranja škole.

**R a v n a t e l j i c a:**

**Margit Vrbičić, prof.**